b'\n_START_ARTICLE_\nSvante Arrhenius\n_START_PARAGRAPH_\nSvant\xc4\x97 Augustas Arenijus (\xc5\xa1ved. Svante August Arrhenius; 1859\xc2\xa0m. vasario 19 d. Gut Wik, Upsala\xc2\xa0\xe2\x80\x93 1927\xc2\xa0m. spalio 2 d. Stokholmas)\xc2\xa0\xe2\x80\x93 \xc5\xa1ved\xc5\xb3 fizikas ir chemikas, 1903\xc2\xa0m. Nobelio chemijos premijos laureatas. Suformulavo pagrindinius elektrolitin\xc4\x97s disociacijos teorijos d\xc4\x97snius. Atradus elektrolitin\xc4\x99 disociacij\xc4\x85, pateik\xc4\x97 nauj\xc4\x85 r\xc5\xabg\xc5\xa1\xc4\x8di\xc5\xb3 apibr\xc4\x97\xc5\xbeim\xc4\x85, atsi\xc5\xbevelgdamas \xc4\xaf jungini\xc5\xb3 elektrolitin\xc4\x99 disociacij\xc4\x85 tirpaluose. Daug garsi\xc5\xb3 to meto mokslinink\xc5\xb3 nesuprato ir nepripa\xc5\xbeino Arenijaus teorijos, kad daugelis med\xc5\xbeiag\xc5\xb3 gali disocijuoti \xc4\xaf jonus. Pavyzd\xc5\xbeiui, akademikas Per Teodor Cleve (1840\xe2\x80\x931905) Arenijaus disertacijos metu su\xc5\xa1uko: Tai gryna fantazija! Juk ne\xc4\xafmanoma, kad kalis gal\xc4\x97t\xc5\xb3 savaranki\xc5\xa1kai egzistuoti tirpale. Kiekvienas mokinys \xc5\xbeino, kad kalis energingai reaguoja su vandeniu\xe2\x80\xa6 "'